“เจมาร์ท ประกันภัย” เปิดตัวแคมเปญใหญ่ มุ่งสู่ Lifestyle Insurance Technology
“เจมาร์ท ประกันภัย” เปิดตัวแคมเปญใหม่ Embedded Stackable Insurance มุ่งสู่ Lifestyle Insurance Technology หวังนำไมโครอินชัวรันส์เชื่อมไลฟ์สไตล์ลูกค้า
“เจมาร์ท ประกันภัย” เปิดตัวแคมเปญใหม่ Embedded Stackable Insurance มุ่งสู่ Lifestyle Insurance Technology หวังนำไมโครอินชัวรันส์เชื่อมไลฟ์สไตล์ลูกค้า
27 ม.ค. 2566

นางสาววราภรณ์ พรพิทักษ์โยธิน ประธานเจ้าหน้าที่บริหาร บริษัท เจมาร์ท ประกันภัย จำกัด (มหาชน) กล่าวว่า เจมาร์ท ประกันภัย ประกันล้ำ ๆ ในเครือเจมาร์ท เล็งเห็นถึงความสำคัญและต้องการผลักดันให้ผลิตภัณฑ์ประกันภัยเข้าไปเป็นส่วนหนึ่งของการใช้ชีวิตประจำวัน จึงเกิดเป็นความร่วมมือร่วมใจระหว่าง เจมาร์ท ประกันภัย, J Point by J elite และ ร้านกาแฟ Casa Lapin (ซึ่งเป็น Ecosystem ในเครือเจมาร์ท) และ Hive by Income (ซึ่งได้ร่วมลงนามเซ็นสัญญาความมือร่วมภายในงาน Thailand InsurTech Fair เมื่อวันที่ 7-9 ตุลาคม 2565 ที่ผ่านมา ณ อิมแพ็ค อารีน่า เมืองทองธานี) เพื่อเข้ามาช่วยพัฒนาระบบเพื่ออำนวยความสะดวกให้กลุ่มลูกค้าในการเข้าถึงผลิตภัณฑ์และบริการด้านประกันภัยของบริษัทฯ ในรูปแบบของ Lifestyle Insurance Technology มากยิ่งขึ้น
“Embedded Stackable Insurance เป็นแคมเปญที่เจมาร์ท ประกันภัย ต้องการมอบประสบการณ์ใหม่ ๆ โดยนำไมโครอินชัวรันส์เข้ามาเชื่อมต่อเข้ากับไลฟ์สไตล์ของลูกค้า โดยเริ่มที่สมาชิก J Point ผ่านการซื้อสินค้า อาหารและเครื่องดื่มที่ร้าน Casa Lapin เพื่อช่วยให้กลุ่มลูกค้าเข้าถึงประกันภัยได้ง่ายยิ่งขึ้น” นางสาววราภรณ์ กล่าว
โดยความพิเศษของแคมเปญ Stackable Insurance คือสมาชิก J Point ที่มียอดใช้จ่าย ไม่ว่าจะซื้อสินค้า อาหารหรือเครื่องดื่ม มูลค่าตั้งแต่ 100 บาทขึ้นไป/บิล ที่ร้าน Casa Lapin ทุกสาขา สามารถลงทะเบียนรับประกันอุบัติเหตุจาก เจมาร์ท ประกันภัย ที่ให้ความคุ้มครองกรณีเสียชีวิตสะสมสูงสุด 500,000 บาท และค่ารักษาพยาบาลสะสมสูงสุด 50,000 บาท/คน
สำหรับขั้นตอนการลงทะเบียนรับความคุ้มครองประกันอุบัติเหตุจากเจมาร์ท ประกันภัย ลูกค้าจะต้องดำเนินการกรอกข้อมูลให้ถูกต้องครบถ้วนภายใน 24 ชั่วโมงหลังจากที่ได้รับข้อความผ่านทาง LINE Official Account ของ J Point และทำการลงทะเบียนเพียงครั้งเดียวเท่านั้นก็สามารถทยอยเก็บสะสมความคุ้มครองเพิ่มขึ้นได้เรื่อย ๆ เมื่อมียอดใช้จ่ายตามที่กำหนด
โดยสามารถเริ่มสะสมความคุ้มครองกรณีเสียชีวิตได้ครั้งละ 50,000 บาท และค่ารักษาพยาบาลครั้งละ 5,000 บาท แต่ละครั้งมีระยะความคุ้มครองแบบ Stackable นาน 30 วัน และจำกัด 1 สิทธิ์ต่อวันเท่านั้น ตัวอย่างเช่น
ทั้งนี้ ลูกค้ามียอดใช้จ่ายตามกำหนดในวันที่ 21 มกราคม 2566 หลังจากลงทะเบียนเรียบร้อยก็ได้รับความคุ้มครองประกันอุบัติเหตุกรณีเสียชีวิต 50,000 บาท และค่ารักษาพยาบาล 5,000 บาท มีระยะเวลาความคุ้มครองนาน 30 วันคือตั้งแต่วันที่ 21 มกราคม ถึง 19 กุมภาพันธ์ 2566
ต่อมาลูกค้ามีการใช้จ่ายตามยอดที่กำหนดอีกครั้งในวันที่ 22 มกราคม 2566 จะได้รับความคุ้มครองประกันอุบัติเหตุกรณีเสียชีวิตเพิ่มขึ้นทันทีอีก 50,000 บาท และค่ารักษาพยาบาล 5,000 บาท มีระยะเวลาความคุ้มครอง 30 วัน คือตั้งแต่วันที่ 22 มกราคม ถึง 20 กุมภาพันธ์ 2566 ทำให้ลูกค้ามีประกันอุบัติเหตุความคุ้มครองสะสมกรณีเสียชีวิต 100,000 บาท และค่ารักษาพยาบาล 10,000 บาท โดยลูกค้า 1 ท่าน สามารถเก็บสะสมประกันอุบัติเหตุรับความคุ้มครองกรณีเสียชีวิตได้สูงสุด 500,000 บาท และค่ารักษาพยาบาลสูงสุด 50,000 บาท
อย่างไรก็ตามสมาชิก J Point สามารถเข้าร่วมแคมเปญนี้ได้ตั้งแต่วันที่ 21 มกราคม – 21 เมษายน 2566 และสำหรับผู้ที่สนใจสามารถสมัครสมาชิก J Point เพื่อรับความคุ้มครองจาก บมจ.เจมาร์ท ประกันภัย ได้ที่ https://bit.ly/ApplyJpoint หรือสอบถามข้อมูลเพิ่มเติมเกี่ยวกับประกันภัย โทร. 02-099-0555 ต่อ 8888